સ્કિનને જેટલી વિટામિનની જરૂર છે એટલી પ્રોટીનની પણ જરૂર છે. આના વિશે જણાવતાં ન્યુટ્રિશનિસ્ટ પ્રીતિશા જાધવ કહે છે, ‘આપણી સ્કિનને જેમ વિટામિનની જરૂર છે એમ પ્રોટીનની પણ જરૂર છે, કેમ કે આપણી સ્કિન પ્રોટીનથી બનેલી છે. પ્રોટીન સ્કિનને હેલ્ધી રાખે છે અને સ્કિન પર ગ્લો લાવવામાં મદદ કરે છે. એ સ્કિનને રિપેર કરવામાં પણ મદદ કરે છે. પ્રોટીન દૂધ અને દૂધની પ્રોડક્ટ્સમાંથી મળે છે. એ સિવાય તમે રોજના ખોરાકમાં રેગ્યુલર દાળ પીઓ છો એના કરતાં એક અથવા એકથી વધારે વાટકી દાળ વધારે પીવાથી પણ તમારા શરીરને પ્રોટીન સમાન માત્રામાં મળી રહેશે.’